**Monograma**

*Doina Bezea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dantelării ce strâng cochete

monosilabic,sub colb,timpul,

mi-au prins o lacrimă-ntre plete

ademenind sub somnu-i chipul.

Prin tolba fulgilor măruntă

sub diademe-n fir de brumă

se ascundea,plângând căruntă,

o monogramă-n strai de humă.

Curgea pe dânsa,lin,şuvoaie,

şi guri de cerbi păşteau în cete,

cu dinţi de foc,ca pe-o văpaie

o rumegau,scrâşnind,a sete.

Căscau şi norii-n pumnii ierbii

şi vântu-i se oprea prin taine,

ştergea pe buze de colb şerpii,

din piei de viscol,făcea haine.

Prin ceaţa timpului fugară

încet,încet,cu umblet mut,

se aşezau grămezi de ceară

pe veşnicii săpate-n lut.

O umbră,doar, privea aprinsă

sub somnu-i alb ca de mătase,

o monogramă,nicicând stinsă

zâmbea pe ceru-i,de lumi roase!

Autor Doina Bezea